Telia bliver snart fortid – Norlys Mobil er fremtiden

Telias navn og brand ser snart ud til at blive fortid, idet Norlys Mobil erstatter Telia.

Norlys opkøb af Telia tidligere på året, ser ud til at få større visuelle konsekvenser. Snart er det nemlig slut med at se Telias logo i gadebilledet og på nettet. Telia-brandet bliver nemlig udfaset og erstattes af Norlys Mobil – dette vil bla. også fremgå på regninger fremover.

Norlys vil have mere synlighed

Navneskiftet var efter sigende en del af aftalen, da Norlys købte Telias danske forrretning, tidligere på året. Opkøbet er det største i dansk telebranche nogensinde, til en annonceret pris på 6,25 milliarder kroner. Derudover oplyser den administrerende direktør i Norlys, Claus Flyger Pejstrup, at de gerne vil være synlige på skærmen og regningerne.

Ændringerne skulle træde i kraft næste år, men Telias cirka 1,9 millioner danske kunder skal ikke foretage sig noget.

Læs også: Ny MacBook Pro med M4 chip på vej

Telia bliver snart fortid – Norlys Mobil er fremtiden