Telia brudt ned i hele Norden

Teleselskabet Telia har tekniske problemer – og det er ikke kun i Danmark. Også i Sverige melder selskabet om store udforinger med teknikken. I Sverige er flere myndigheder og regioner også berørt af problemet.

“Vi oplever i øjeblikket en fejl på vores interne systemer, som påvirker vores hjemmeside og mulighed for at hjælpe vores kunder. Fejlen forårsager desværre også forstyrrelser hos vores erhvervskunder med virksomhedsservices. Vi oplever desværre også problemer med bl.a. Telia TV,” skriver Telia på Facebook.

Her oplyser de også, at der “arbejdes på højtryk” for at løse problemerne så hurtigt som muligt. De kan dog ikke give en tidshorisont.

I Sverige, hvor flere myndigheder har Telia som operatør, meldes der om store problemer. Det svenske politi skriver på deres hjemmeside, at det er svært at nå dem. Også Arbejdsformidlingen, Folkesundhedsstyrelsen og Transportstyrelsen er ramt, fortæller Ny Teknik.

Telia brudt ned i hele Norden